ming030890/wiki-yue-high-quality huggingface dataset:
經驗主義

經驗主義（粵拼：ging1 jim6 zyu2 ji6 | 英文：empiricism）係種哲學主義，屬知識論嘅理論，強調知識係由經驗而嚟。呢種主義嘅代表人物係英國哲學家約翰洛克。

基本定位
睇埋：知識論
根據廿世紀打前嘅西方哲學思想，人嘅體驗可以嚟自兩大來源：
（外）感官，即係包括視覺、聽覺、味覺、嗅覺同埋觸覺嘅感覺，畀人能夠感受周圍嘅世界；
（內）心靈內部嘅思緒；
响最基本上，經驗主義主張知識主要－甚至完全－係嚟自 1 嘅，而理性主義（rationalism）就啱啱相反，主張知識主要－甚至完全－係嚟自 2 嘅。

實證科學
想像有位化學家响度做化學實驗。做實驗嗰陣時，研究者要用五官睇實驗結果，從而得到知識。
睇埋：實證、科學哲學同科學方法
實證科學睇重嘅係靠感官係噉對周圍世界作出觀察甚至做實驗（涉及研究者郁手做某啲操作，再睇吓操作會產生咩影響），嚟達致係噉增進自己嘅知識。
例如現代科學實會跟從嘅科學方法，就會跟以下噉嘅步驟嚟求知。想像而家想研究物體嘅自由下墜。
根據手上已知係真嘅事實，諗一啲理論出嚟（「基於打前嘅知識，我推測地球上嘅物體冚唪唥都會受到某股力影響），呢啲理論好多時係用數學模型嘅方式嚟表達嘅（「而一件物體受嗰股引力，可以用我提出嘅呢條式計...」）；
跟手就要諗吓呢柞理論會做點樣嘅預測（「如果我提倡呢條式係正確嘅，理應會觀察到噉噉噉嘅結果...」）；
然後就做實驗同觀察攞數據，驗證吓個理論嘅預測係咪真確（「而個實際嘅實驗結果係...」）；
如果數據顯示，個理論係做唔到準確嘅預測嘅話，就要一係根據攞到嘅數據睇吓個理論要點改先可以令佢做到準確啲嘅預測，一係就要諗新理論取代舊理論
－上述嘅過程會係噉重複，直至手上嘅理論同式做到完全準確嘅預測為止－於是人嘅知識就有得持續噉發展，做到愈嚟愈準確嘅預測。响廿一世紀初，包括物理學、化學、生物學同經濟學等嘅實證科學，都係主要靠科學方法嚟做嘅。
因為噉，經驗主義廣泛噉畀人認為係現代科學嘅哲學根基。
綜合度假村

綜合度假村（粵拼：zong¹ hap⁶ dou⁶ ga³ cjun¹／zong³ hap⁶ dou⁶ ga³ cjun¹）硬譯自星式英文Integrated Resort，係個委婉語，解以賭場為基礎嘅娛樂用大型度假村。

備注
「綜合度假村」之中嘅「度」可以寫成「渡」。
中文傳媒亦好用「Integrated Resort」嘅簡寫IR。
隨住「綜合度假村」流行，商界亦興用「綜合」代替「賭博」。
綜合幾何

綜合幾何（英文：synthetic geometry）係幾何學一門子領域，唔用坐標同數學方程式研究幾何特性。
經驗值

經驗值（英文：experience point，EXP / XP）係喺好多遊戲當中模擬 ｢經驗｣ 嘅一種簡單嘅數學模型，通常係單單一個數值，代表一個遊戲角色「幾有經驗」，係 RPG 嘅定義性特徵。
每當個玩家用個角色達成某啲工作（例如係打低敵人或者完成任務等），個角色就會得到經驗值；喺絕大多數嘅 RPG 當中，玩家角色喺開頭係好弱嘅（各種能力值好低），但隨住佢哋得到經驗值，佢哋嘅其他能力值會提升，甚至仲可以得到新嘅異能，令到佢哋戰鬥力變得更勁；而且亦都有唔少遊戲會要求玩家角色起碼有一定量嘅經驗值先可以進入地圖某啲地帶，嗰啲地帶往往會有好好打嘅敵人等玩家。有遊戲設計學者指，能力值俾玩家有一種「進展緊」嘅感覺，令佢哋有意慾投放時間落隻遊戲嗰度。

相關用語
代練（power leveling）：一個等級低嘅玩家用某啲方法－好多時係依靠一個等級高嘅玩家－令自己角色或者戶口升呢嘅速度遠遠快過正常。例如可能兩個玩家一齊玩，一個高等級一個低等級，個勁玩家將一個敵人打到瀕死，再專登俾個弱玩家偷佢怪，而如果隻遊戲係按殺敵數分經驗值、而且個敵人係個弱玩家靠自己打唔低嘅話，呢個情況就算係代練。
經驗開放度

經驗開放度（英文：openness to experience）係五大性格特質之一，一般俾人認為係反映一個人有幾鍾意享受唔同嘅體驗。經驗開放度高嘅人會鍾意藝術、鍾意冒險而且充滿好奇心，一般認為呢啲人會比較有創造力同想像力，亦都有學者話經驗開放度高嘅人容易因為貪新鮮而走去做出一啲冒險嘅行為，例如係貪新鮮吸毒噉。
經院哲學

經院哲學（英文：scholasticism，字源係拉丁文嘅schola同scholasticus），係歐洲中世紀天主教將神學結合嘅哲學思想，係嗰時比較主要嘅哲學思想流派。
Charix

Charix係法國嘅一個市鎮，位置喺安省。
Charentonnay

Charentonnay係法國嘅一個市鎮，位置喺些爾。
Charigny

Charigny係法國嘅一個市鎮，位置喺黃金丘。
Charlas

Charlas係法國嘅一個市鎮，位置喺奧斯坦尼大區嘅上加龍。
Charens

Charens係法國嘅一個市鎮，位置喺德龍。
Charenton-du-Cher

Charenton-du-Cher係法國嘅一個市鎮，位置喺些爾。
Allas-Bocage

Allas-Bocage係法國嘅一個市鎮，位置喺濱海沙藍特。
Allas-Champagne

Allas-Champagne係法國嘅一個市鎮，位置喺濱海沙藍特。
Allassac

Allassac係法國嘅一個市鎮，位置喺戈雷茲。
Alleins

Alleins係法國嘅一個市鎮，位置喺隆河河口。
Allauch

Allauch係法國嘅一個市鎮，位置喺隆河河口。
Allemans

Allemans係法國嘅一個市鎮，位置喺多多涅。
Allas-les-Mines

Allas-les-Mines係法國嘅一個市鎮，位置喺多多涅。
Allemagne-en-Provence

Allemagne-en-Provence係法國嘅一個市鎮，位置喺上普羅旺斯阿爾卑斯。
福淘街

福淘街（英文：Fuk To Street），係香港九龍牛頭角嘅一條馬路，2012年7月9號通車。由牛頭角道開始，去到觀塘道。
福淘街個名源自佢兩端嘅德福花園同埋淘大花園。
福爾摩師奶

《福爾摩師奶》（英文：The Ghetto-Fabulous Lady），原名《危城First Lady》，係香港電視廣播有限公司拍攝製作以香港開埠初期為時代背景嘅懸疑查案電視劇，由陳松伶、黃智賢同陳煒領銜主演，並由徐榮、江嘉敏、陳瀅同余德丞聯合主演，監製方駿釗。
故仔背景係20世紀頭嘅香港油麻地，講位爵士夫人化身女偵探查案，而劇入面嘅連環兇殺案改編自英國出名懸案劏人殺手積克（Jack the Ripper）。

歷史考證
劇中嘅情節包括：
劏人殺手積克喺1888年犯案，劇集提及犯案係喺約莫20年前；
出現吳松街嘅原名堅尼地街，呢條街喺1887年起好，並喺1909年改用而家個名；
出現「巡警道」嘅職銜，呢個職銜喺1909年到1916年期間用；
因此，可推算劇中時代係1909年。
但下面嘅歷史事件都唔符合當時嘅時代：
劇中嘅「油麻地」正爭取電力供應，但現實中嘅油麻地喺1903年已由中華電力提供電力供應。
劇中出現「華民政務司」嘅職銜，喺1913年先至開始用。之前嘅職銜叫「撫華道」，由「總登記官」兼任。
劇中嘅華人角色喬百川（林韋辰飾）喺第20集做咗候任華民政務司，但戰前香港政府嘅高級官員都係由英國人擔任，唔可能委任華人。而呢個職位嘅頭一位華人係1977年上任嘅李福逑（民政司）。
配合劇情需要，劇中嘅「華民政務司」、「巡警道」同「輔政司」分別由虛構人物菲臘費查（布偉傑飾）、白威廉（郭栢榮飾）同莊遜波特（紀保羅飾）擔任。現實中當時嘅「總登記官兼撫華道」、「巡警道」同「輔政司」分別由蒲魯賢、畢利同梅含理擔任。
福清

福清係中國福建福州一市，面積2430平方公里，人口132萬。
福滿隆貴

福滿隆貴（1992年2月22號—）係日本足球員，司職前鋒，效力大阪櫻花。
福澤諭吉

福澤諭吉（1835年1月10號—1901年2月3號），係日本江戶幕府末年嘅學者，推動日本維新，尤其係經濟方面，亦創辦咗慶應義塾大學。
而家一萬日圓銀紙印咗佢個樣上去。
福海

福海係中國新疆伊犁阿勒泰地區一個縣，人口7萬。
石原夏織

石原夏織 ，係日本嘅一個女藝人同埋配音員。
石原卓

石原卓（1988年10月3號—）係日本足球員，司職中場，效力過橫濱水手，及德島漩渦。
石原凡

石原凡 ，係日本嘅一個男配音員。

配音作品一覽
呢個表唔完整，歡迎加料。
石原直樹

石原直樹（1984年8月14號—）係日本足球員，司職前鋒，效力仙台七夕。
石原克哉

石原克哉（1978年10月2號—）係日本足球員，司職中場，效力甲府風林。
石原崇兆

石原崇兆（1992年11月17號—）係日本足球員，司職中場，效力松本山雅。
石原大助

石原大助（1971年12月9號—）係日本足球員，司職後衞，效力過甲府風林。
竹原欣也

竹原欣也（1974年11月16號—）係日本足球員，司職前鋒，效力過市原JEF聯，及福島FC。
竹園

竹園係香港新九龍一個地方，原本係條村來嘅。竹園大約係指今日黃大仙嘅範圍。家陣亦都指兩條竹園公共屋邨，即係竹園北邨同竹園南邨。
家陣原本竹園村，仍然棟起沙田坳道同龍翔道交界處。

歷史
竹園村原本係響今日黃大仙消防局附近，響正沙田拗道側邊。響英國1898年得到新界無耐，就起咗條沙田坳道，連住啟德、蒲崗、竹園同沙田坳。
竹園故名思意就係有一大片竹林圍住條村。而條村西邊有條河，條河由北面山脈沖到竹園，過蒲崗流入九龍灣。
1921年嗰陣，有位道士響條村西面起咗座廟，叫黃大仙觀，同時間又開個嗇色園管間廟。
第二次世界大戰之後，響中國內戰左近，有好大批難民擁入香港，通山起木屋鐵皮屋。香港政府就劃咗廟後面山區做竹園徒置區，即係今日竹園北邨、竹園南邨同黃大仙上邨一帶。
1956年，政府決定拆木屋區同竹園，村民就搬上新樓，即係今日黃大仙上邨同黃大仙下邨。其中有一棟特別好設施就係畀竹園村原居民。原本黃大仙觀都係拆屋之列，不過響東華三院遊說下就保留返。
兩條黃大仙邨1960年代就整好。而黃大仙呢個名慢慢就用得多過竹園，雖則，間廟地址都係竹園村二號。
之後，北面淨低落來嘅徒置區，就變成竹園北邨同南邨。而夾響兩條邨中間竹園巴士總站，起響竹園道，有好多條巴士綫通去香港唔同地方。家陣，竹園一般都係講呢條公共屋邨連埋巴士總站左近。

建築物
竹園兒童園起響鳳凰新村，係一間畀啲阿爸阿媽照顧唔到嘅細蚊仔住。
竹升

竹升（粵拼：zuk1 sing1；或者竹昇）係廣州話俗語，原本即係「竹杠」咁解，因為「杠」讀音好似「降」一樣，唔好意頭所以要避忌。
竹升亦都係指喺西方國家出世啲華人，因為竹竿係空心嘅，比喻佢哋個心冇中華文化嘅思維。男仔叫竹升仔，女仔叫竹升妹。中國大陸就叫佢哋做香蕉人，因為佢哋「黃皮白心」，外面係黃種人，但入面就係西方文化。
佢哋自細就受西方文化影響，唔多識中華文化，有啲識講中文，有啲唔識講中文，有啲明明識講都唔講，因為講慣咗英文。好多人認為竹升「兩頭都唔通」：呢啲人認為外國青年會認為「竹升」唔係自己友，好少會同佢哋做朋友[未記出處或冇根據]，但同喺大中華地區出世後先至移民當地嘅華人思維方式又唔同，一樣唔易同佢哋做朋友。呢種兩頭都唔通嘅情況，亦係「竹升」嘅解釋，因為竹有節，喺節嘅中間，就兩頭都唔通。
竹南鎮

竹南鎮（粵拼：zuk1 naam4 zan3；閩南話：Tek-lâm-tìn；客家話：zugˋ namˇ ziinˋ）係臺灣苗栗縣嘅一個鎮，喺苗栗縣西北部，西鄰臺灣海峽南隔中港溪同後龍鎮、造橋鄉為界（只有公館里喺中港溪以南），東接頭份市，北以鹽水港溪接新竹市香山區。因市區同埋縱貫線竹南車站緊鄰頭份市，同頭份市視為雙子城嘅結構。居民結構係閩、客混居，比例約66:34。喺原頭份鎮改制成頭份市之後，屬苗栗縣第一大鎮。

公路
國道三號（福爾摩沙高速公路）
香山交流道（109）
西濱交流道（115，連接台61線）
竹南交流道（119）
台1線
台1己線（竹南聯絡道）
台13線
台13甲線
台61線
西濱交流道（90，連接國道三號）
縣道124號：仁德路、迎薰路、中正路、光復路、環市路一段地下道、東平路。

UBIKE公共自行車
内文：苗栗縣公共自行車租賃系統站點一覽
預計喺2018年設置苗栗縣公共自行車租賃系統。

圖書館
竹南鎮立圖書館（網站）：喺竹南鎮公所旁，又叫竹南鎮立博文圖書館，舊稱竹南鎮立萬春圖書館。
李科永紀念圖書館（網站）：喺竹南運動公園嘅西側入口處近旁。

國民中學
竹南鎮有4間國民中學，其中縣立國中2間、縣立高中（完全中學）國中部1間、私立高中（完全中學）國中部1間。
苗栗縣立竹南國民中學
苗栗縣立照南國民中學
苗栗縣立大同高級中學附設國中部
苗栗縣私立君毅高級中學附設國中部

大埔事件
内文：大埔事件
大埔事件係竹南鎮大埔里居民反對政府區段徵收同埋強制拆遷房屋嘅抗爭事件。事件起源係行政院國科會科學工業園區管理局因應新竹科學工業園區用地已呈飽和狀態，規劃約157.09公頃用地作為新竹科學工業園區第四期擴建用地竹南基地，喺2001年5月18號完成竹南基地細部計畫。其中苗栗縣政府為執行「新竹科學園區竹南基地暨周邊地區特定區」都市計劃，以區段徵收方式，進行徵收。2010年6月9號，苗栗縣政府喺佔百分之九十八當地地主同意區段徵收並完成抵價地申請後，進行整地工程，同時對於區內重未同意徵收農戶但已被強制徵收嘅農地上，喺即將收成嘅稻田中直接執行整地施作公共設施工程，破壞咗徵收範圍嘅稻田，引發抗爭，經媒體報導同批判，引發後續一連串公民團體嘅抗爭同埋全國性嘅聲援，要求修改法令。事後內政部同苗栗縣政府依照行政院時任院長吳敦義指示，同自救會達成共識，劃定專區配農地畀自救會。2013年則因為都市計畫變更致生計劃道路上建築嘅拆除事件。4戶被拆遷戶控告內政部區段徵收違法，2014年1月3號臺中高等行政法院一審宣判，判張藥房、朱樹、黃福記同柯成福4拆遷戶勝訴，其他駁回。2014年1月28號內政部決定唔上訴。
竹北市豐采520爭議

豐邑建設位於新竹縣竹北市嘅豐采520建案工地，曾經發生坍塌事件，另外環境評估問題亦引起爭議。

環境評估爭議
2018年6月，豐邑建設將原本的計畫從13層樓增加到35層樓。由於附近社區居民對安全性有所疑慮，他們組成了一個自救會，向環評機構提出相關問題，並提出替代方案以解決建築安全問題。然而，最終經過環評的審查後，計畫被通過了。新竹縣議員邱靖雅和逢甲大學都市計畫與空間資訊系教授高孟定都對結果提出了質疑。而去到2023年4月，工地發生坍塌事件，時代力量立委邱顯智亦再次質疑，點解當時環評會獲得通過。

2023年4月坍塌事件
2023年4月27號，鄰近莊敬六街發生道路坍塌，現場甚至影到，有一架特斯拉直接掉進坑洞。事件引起各界關注。
事件發生後，豐邑建設被政府要求停工，並且10日內交出修正案。
5月2號，新竹縣政府工務處長江良淵表示，根據違反建築法，對建商、營造商同埋監造建築師開出3萬元嘅罰款，因為涉及公共安全問題，案件已經交由新竹地檢署進行調查。
5月18號，豐邑建設被揭發交出修正案時限未到，就已經有吊車進入工地裡面運作，被質疑違反《市區道路條例》係藉著修復之名毀屍滅跡。工地嘅工人又透露，佢地實際上冇真係停工。豐邑建設發聲明解釋，話佢哋擔心再有天氣問題而令工地倒塌。新竹縣政府嘅工務處長江良淵之後講，佢地接到通報後，新竹地檢署已經封鎖咗工地。。
5月19號，竹北市長鄭朝方表示，因為人民安全考慮，市政府決定預防性封閉勝利一路、勝利二路同埋莊敬六街嘅人行道白線範圍，禁止人車進出。

時代力量
對於豐邑建設疑似毀屍滅跡行經，王婉諭質疑，豐邑建設係咪得到新竹縣政府護航，要求政府進一步交代。另一時代力量立委邱顯智亦揭露，原來縣長楊文科喺2022年選舉，收咗豐邑建設合共87.7 萬嘅政治獻金。

民進黨
民進黨新竹縣議員歐陽霆質疑，相比起差唔多時間台中市發生塔吊掉落軌道嘅意外，台中市政府即時下令全面停工同埋開出百萬嘅罰款，楊文科對豐邑建設所作嘅懲處係不痛不癢。
竹北站

竹北站係臺灣鐵路管理局縱貫線北段嘅鐵路站，1897年9月10日營運，喺新竹縣竹北市。
竹南站

竹南站，前稱中港站，係臺灣鐵路管理局縱貫線北段、臺中線同海岸線嘅鐵路站，1902年8月10號營運，喺苗栗縣竹南鎮中山路166號。
佢既係苗栗縣嘅緊要轉車站之一，又係入咗臺灣中部後第一個大站，亦係竹南、頭份、三灣同造橋鄉對外嘅緊要門戶。喺臺灣地區有「臺鐵版山海關」嘅稱呼。尤其係西站，之前係竹南鎮中心地帶，東站靠住頭份市，每年法定假期都有大量返鄉人口返嚟。
羅巴切夫斯基

羅巴切夫斯基（Никола́й Лобаче́вский，1792年12月1號—1856年2月24號）係俄羅斯數學家，主要研究非歐幾里得幾何，亦提出咗雙曲幾何（羅氏幾何）嘅概念。
羅屋民俗館

羅屋民俗館（Law Uk Folk Museum）喺香港柴灣，係香港歷史博物館五間分館中嘅其中之一，由康樂及文化事務署管理。而建築已經評為香港法定古蹟。

概覽
羅屋民俗館嘅建築名為羅屋，係一間具有200幾年歷史嘅古村屋。18世紀初，居民自寶安遷徙到香港嘅柴灣，建村定居。呢間村屋喺乾隆年間起，乾隆三十二年獲發紅印契。隨住市鎮嘅發展，而家羅屋博物館已成為柴灣一帶現存嘅古村屋。
1976年5月，市政局決定將羅屋修復為民俗館。1989年11月10號，羅屋成為香港法定古蹟。民俗館終於響1990年1月19號正式開放。館裏面藏品嘅內容主要介紹柴灣嘅歷史、羅屋嘅歷史和特色，以及生活習俗。屋裏面放咗傢俬、農具、日用品等展品，以復原村屋嘅面貌。

建築
羅屋正面
羅屋係一間中型村屋，面積大約120平方米，屋頂疊瓦舖蓋，係典型「三間兩廳」嘅傳統民居，中央正廳係一間，係全屋嘅核心，供奉祖先神位，同兩側建有閣樓嘅房間合組成「三間過」嘅格局，佈局左右對稱，有明顯嘅中軸線，房間係工作間同睡房，而閣樓就用作貯物同畀細路瞓覺。為咗防盜，間屋嘅窗唔多，廳外同大門之間有用嚟做採光同透氣嘅天井，天井兩側建有遮蓋嘅「廊」用做廚房同雜物間。
大門係全屋唯一嘅出入口，門框以花崗石砌成，上面有屋簷以擋風雨，屋外係用作曬穀、晾衣同宴客稱為「曬棚」或「禾坪」嘅空地。
羅寶文

羅寶文，香港建制派（商界親中派）政治人、生意人，係羅鷹石家族第三代成員（老頭羅旭瑞，叔父羅嘉瑞、羅康瑞）。

選舉經歷
喺2021年9月，佢當選成為香港特别行政區選舉委員會酒店界委員。之後佢喺李家超無提政綱嘅情況下，有份提名李家超參與2022年香港行政長官選舉。
羅小燕

羅小燕，香港親中派政治人物，原區議員西九新動力張永森助理，曾參與2019年香港區議會選舉但落敗。
羅山

羅山係中國河南信陽一個縣，總面積2077平方公里，人口75萬。
聖枝主日

聖枝主日（Palm Sunday），又叫基督苦難主日（Passion Sunday）、棕枝主日，係復活節對上嘅一個禮拜日，紀念耶穌被處死之前最後嗰個禮拜日。
根據《福音書》記載，耶穌喺呢日騎住驢駒進入耶路撒冷聖城，受到民眾熱烈歡迎，佢哋手揸棕櫚樹枝，大聲歡呼和散那，而且重將自己嘅衫同樹枝舖喺路上，就好似舖紅地氈一樣，表達最真誠嘅迎接。
聖枝主日開始計嘅一個禮拜叫聖週，過咗聖週就係復活節。
聖柏德歷

聖柏德歷（粵音：sing3 paak3 dak1 lik6 ，英文：St. Patrick，386年—461年）係西元5世紀嗰陣愛爾蘭嘅基督教傳教士同埋主教，亦係將基督教信仰傳畀愛爾蘭人嘅人。
聖柏德歷節

2013年嘅都柏林聖柏德歷節大遊行。
芝加哥為徂慶祝聖柏德歷節而將芝加哥河成條染綠。
聖柏德歷節（愛爾蘭蓋爾文：Lá Fhéile Pádraig）係紀念基督教愛爾蘭主保聖人聖柏德歷（愛爾蘭蓋爾文：Naomh Pádraig）嘅節日，係每年嘅3月17號——相傳當日係聖柏德歷嘅忌日。
聖柏德歷節係愛爾蘭共和國實際上嘅國慶節，同時又係北愛爾蘭嘅法定假日。另外，雖然聖柏德歷節最初係愛爾蘭人嘅宗教節日，但係由於愛爾蘭人大流散將慶祝活動帶到好多地方，如今已經演變成全球最多國家有人慶祝嘅國慶節。
聖歐爾發堂

聖歐爾發堂（St. Alfred's Church）係香港一間天主教堂，地址係大圍文禮路19-21號。

堂區服務範圍及時間
堂區主要服務大圍嘅信徒。
堂區辦公室辦公時間：
星期一、三：09:00-12:30
星期二、四、六、日：09:00-12:30、14:00-18:00
星期五及公眾假期：辦公室職員休息
聖桑

聖桑（Charles Camille Saint-Saëns，1835年10月9號—1921年12月16號）係19世紀法國音樂家，佢兩歲開始學彈鋼琴，五歲已經識得作曲，十三歲時考入巴黎音樂學院。除咗音樂外，聖桑對天文學同物理學都有深厚認識，重試過創作詩歌、劇本同撰寫評論。
聖梅斯羅布

聖梅斯羅布（亞美尼亞文：Մեսրոպ Մաշտոց；361年或者362年—440年2月17號）係亞美尼亞王國一個翻譯同語言學家。發明咗亞美尼亞字母，並喺將聖經翻譯做亞美尼亞文嘅爾件事上扮演咗重要嘅領導角色。
Apple Pencil

Apple Pencil係一支由蘋果公司設計嘅觸控筆，淨係可以用喺iPad Pro平板電腦。Apple Pencil 喺2015年9月9號嘅秋季產品發表會度第一次公開，並喺2015年11月開始發售。
Apple Music

Apple Music（中文叫：蘋果音樂）係蘋果公司喺2015年6月30號推出嘅一款在線音樂流媒體服務。用戶可以根據自己嘅選擇，喺設備上播歌。
Apple Pay

Apple Pay係蘋果公司嘅流動支付同電子銀包服務。
Apple Store

紐約市第五大道嘅Apple Store入口，係一座玻璃建築，內部裝設有電梯同旋轉樓梯通往喺地下室嘅商店。（舊）
Apple Store，又叫蘋果零售鋪，係由蘋果公司同佢所屬地方嘅分支單位直接運作嘅連鎖零售商店，主要業務包括賣電腦、消費性電子產品、周邊配件及軟件同蘋果產品嘅售後服務、教育訓練同埋商務支持。
Apple Wallet

Apple Wallet係蘋果公司iOS入面嘅一個應用程式，用家可以喺手機儲存優惠券、登機證、活動門票、酬賓卡或其他類型嘅流動支付票卡等。
秋田豐

秋田豐（日文：秋田豊，1970年8月6號—）係日本足球員，司職後衞，日本足球代表隊前成員。

日本足球代表隊
秋田豐喺1995年到2003年間爲日本隊出場44次，入咗4球。佢代表日本參加過1998年FIFA世界盃，2002年FIFA世界盃。
秋田英義

秋田英義（1974年7月23號—）係日本足球員，司職後衞，效力過名古屋八鯨，Blaze Kumamoto，名古屋SC，FC刈谷，鳥取飛翔，及FC岐阜。
秋田藍閃電2011賽季

秋田藍閃電2011賽季係秋田藍閃電足球隊喺日足聯嘅第五個賽季。球會年度口號係「絆」。
秋田犬八千

《秋田犬八千》（粵拼：cau1 tin1 hyun2 baat3 cin1，英文：Hachi: A Dog's Tale）係一套喺2009年上畫嘅美國片，由賴斯荷士莊執導，主角係李察基爾同鍾艾倫。個故仔係改編自日本1923－1935年間，喺東京澀谷站發生嘅關於八千公嘅真實事件。
秋田縣

秋田縣（秋田県）係日本本州嘅其中一個縣，位置係喺本州北部，係一個農業區，專種大米。
秋田藍閃電

秋田藍閃電（日文：ブラウブリッツ秋田）係日本一支職業足球隊，日本乙組職業足球聯賽（J2）球隊之一。球會根據地係秋田縣，主場係秋田市八橋運動公園陸上競技場（中文：八橋陸上競技場）。

史
佢嘅前身係TDK足球部，1965年成立。2014年加入日本職業足球聯賽。

吉祥物
Blaugon
秋田藍閃電嘅官方吉祥物叫Blaugon（日文：ブラウゴン）。
秋田藍閃電2010賽季

秋田藍閃電2010賽季係秋田藍閃電足球隊喺日足聯嘅第四個賽季。
秋田藍閃電2012賽季

秋田藍閃電2012賽季係秋田藍閃電足球隊喺日足聯嘅第六個賽季。球會年度口號係「～變革～」。
秋田藍閃電2013賽季

秋田藍閃電2013賽季係秋田藍閃電足球隊喺日足聯嘅第七個賽季。球會年度口號係「勝~Action」。
秋田犬

秋田犬係日本嘅國狗。秋田犬嘅體態均勻，背脊挺直，心口同腰部肌肉結實，粗大厚實嘅尾巴會喺背脊上便捲一兩圈。佢尐腳趾之間有蹼，所以幾叻游水。因為佢尐皮毛有天然嘅防水能力，所以如果沖太多涼會影響防水能力。
秋田犬嘅個性好勇敢、深情、忠心同聰明。但係要注意因為佢哋地域意識極強，會同其他狗仔打交。養秋田犬要好大地方，而且佢哋運動量都好高。
穫月2號

穫月2號（法文：2 Messidor），亦叫燕麥日（法文：Avoine），係法國共和曆入面每年嘅第272日，離年尾重有93日（閏年94日）。
穫月3號

穫月3號（法文：3 Messidor），亦叫洋蔥日（法文：Oignon），係法國共和曆入面每年嘅第273日，離年尾重有92日（閏年93日）。
穫月6號

穫月6號（法文：6 Messidor），亦叫迷迭香日（法文：Romarin），係法國共和曆入面每年嘅第276日，離年尾重有89日（閏年90日）。
穫月9號

穫月9號（法文：9 Messidor），亦叫苦艾日（法文：Absinthe），係法國共和曆入面每年嘅第279日，離年尾重有86日（閏年87日）。
穫月29號

穫月29號（法文：29 Messidor），亦叫小麥日（法文：Blé），係法國共和曆入面每年嘅第299日，離年尾重有66日（閏年67日）。
穫月30號

穫月30號（法文：30 Messidor），亦叫古雙簧管日（法文：Chalémie），係法國共和曆入面每年嘅第300日，離年尾重有65日（閏年66日）。
穫月4號

穫月4號（法文：4 Messidor），亦叫婆婆納日（法文：Véronique），係法國共和曆入面每年嘅第274日，離年尾重有91日（閏年92日）。
穫月5號

穫月5號（法文：5 Messidor），亦叫騾日（法文：Mulet），係法國共和曆入面每年嘅第275日，離年尾重有90日（閏年91日）。
穫月7號

穫月7號（法文：7 Messidor），亦叫黃瓜日（法文：Concombre），係法國共和曆入面每年嘅第277日，離年尾重有88日（閏年89日）。
穫月8號

穫月8號（法文：8 Messidor），亦叫紅蔥頭日（法文：Échalotte），係法國共和曆入面每年嘅第278日，離年尾重有87日（閏年88日）。
F-4幽靈II戰鬥機

F-4幽靈II（英文：F-4 Phantom II），係一種雙座雙發全天候遠程超音速截擊機，最初係由美國麥克唐納飛行器公司為美國海軍研製。由於受到當時美國國防部長期望海軍同空軍採用共通機體嘅壓力，美國空軍響1961年同意測試之後同美國海軍陸戰隊、美國海軍同時採用，成為美國少見同時喺海空軍服役嘅戰鬥機。越戰嗰陣，F-4除咗作為海空軍主要嘅制空戰鬥機以外，亦都喺對地攻擊、戰術偵察同壓制敵方防空系統等等嘅方面發揮咗好大作用；美國空軍用嘅F-4G野鼬機同RF-4C偵察機參加咗波斯灣戰爭，響1996年退役。

服役國家
F-4曾經出口到多個國家，包括澳洲、埃及、德國、英國、希臘、伊朗、以色列、日本、西班牙、韓國同埋土耳其。

相關文化
喺服役期間，幽靈式戰鬥機曾經有好多花名，譬如「犀牛」、「雙丑」、「飛行鐵砧」、「飛磚」等等。因為佢服役期間嘅出色戰績，幽靈式重有一個花名「世界領先嘅米格機部件經銷商」（World's Leading Distributor of MiG Parts）；雖然幽靈式戰鬥機體積龐大，但係性能好優異，因此又被稱為「蠻力對空氣動力學嘅勝利」。
另外，一系列同幽靈式相關工作人員有關嘅花名喺麥克唐納公司廣泛流傳，譬如幽靈式戰鬥機嘅機師叫做「飛鬼者」（Phantom Phlyers，同Phantom Flyers諧音），武器官叫做「搜鬼者」（Phantom Pherrets，同Phantom Ferrets諧音），幽靈式戰鬥機嘅愛好者叫做「鬼狂」（Phantom Phanatics，同Phantom Fanatics諧音）等等。
幽靈式戰鬥機嘅象徵符號係一個被稱為「幽靈」（The Spook）嘅卡通鬼，呢個卡通形象幾乎出現響所有與F-4相關文化嘅產物之中。

博物館展出
美國同世界各地好多博物館都有收藏F-4。例如美國空軍博物館有一架F-4C-15-MC 37699，家陣響英國米德蘭德航空博物館展出；一架美國海軍嘅F4H-1（建造編號145310）響加州一個機場展出等等。
F-15

F-15係款為美國空軍研製嘅戰機，由麥道同波音共同研製，1976年開始服役。
F-15SE

F-15SE係款為美國空軍研製嘅戰機，由波音研製，屬F-15嘅衍生機種，用輻射吸收物料將戰機變做隱形，而家重係試緊，未正式服役。
F1

麥拿輪F1（英文：McLaren F1）：一部由麥拿輪車隊同BMW一齊搞嘅限量超級跑車。
F1賽車：任天堂公司出嘅一種遊戲。
F1摩托艇世界錦標賽：一種高速水上賽艇運動。
f¹：一種希臘嘅手寫信條。
F-1 (人造衛星)：越南嘅人造衛星。
F-1 (潛水艇)：美國嘅潛水艇。
F-1冠軍標籤大賽：日本嘅職業摔跤聯賽，每年一屆。
字數搞清楚
F-15E

F-15E係款為美國空軍研製嘅戰機，由麥道同波音共同研製，屬F-15嘅衍生機種，加強咗空對地嘅攻擊能力，1988年開始服役。
F-16

F-16係款為美國空軍研製嘅戰機，由通用動力（而家屬洛歇馬田）研製，1978年開始服役。
F.I.R.

F.I.R.係臺灣流行音樂組合，創始成員有詹雯婷（Faye）、陳建寧（Ian）同埋黃漢青（Real）。2004年出道。

經歷
2005年5月28號，佢哋憑住《飛兒樂團》同名專輯攞到第16屆金曲獎「最佳國語演唱新人獎」。
2015年6月16號，樂團宣佈加盟華研國際音樂。2018年2月22號，樂團主唱詹雯婷退出並單飛發展。
F4

F4紙：一種紙嘅大細。
F4 (歌唱組合)：臺灣嘅一隊男子歌唱組合。
鍵盤入面嘅一個功能掣。
度龍捲風嘅強度——藤田級嘅第二高等級。
Fantasy 4：臺灣嘅一隊女子歌唱組合。
字數搞清楚
Bonnebosq

Bonnebosq係法國嘅一個市鎮，位置喺卡爾華多斯。
Bonnefond

Bonnefond係法國嘅一個市鎮，位置喺戈雷茲。
Bonneil

Bonneil係法國嘅一個市鎮，位置喺埃納。
Bonnemain

Bonnemain係法國嘅一個市鎮，位置喺布禮斯大區嘅伊勒-維萊訥。
Bonnemaison

Bonnemaison係法國嘅一個市鎮，位置喺卡爾華多斯。
Bonnencontre

Bonnencontre係法國嘅一個市鎮，位置喺黃金丘。
Bonnesvalyn

Bonnesvalyn係法國嘅一個市鎮，位置喺埃納。
聶歌信山道

聶歌信山道（Mount Nicholson Road）係香港島太平山頂一條掘頭行車馬路，嚮香港仔郊野公園布力徑東邊，北出口接司徒拔道，南面街尾有幾幢47年樓齡嘅港英政府宿舍。
從聶歌信山道向北望落山，可以望到跑馬地馬場同香港大球場。
聶爾·加烏

聶爾·加烏（英文：Niel Gow；1727年3月22號—1807年）係18世紀蘇格蘭最出名嘅小提琴演奏家同遊吟舞蹈家。歸於佢名下嘅作品有超過七十首，其中最出名嘅係《聶爾·加烏寫畀佢第二任太太嘅輓歌》。
聶遠

聶遠（粵拼：nip6 jyun5，1978年3月17號—），係中國嘅一個男演員。
職工頭圍用膳

《職工頭圍用膳》（英文：We Are Family（EPG用名） / Starving Staff（網站用名））係香港電視廣播有限公司製作嘅飲食節目，由張寶兒、余思霆同何泳芍主持，介紹香港同台灣兩地包伙食嘅員工餐。2022年2月18號至5月13號逢禮拜五22:00到22:30喺J2播出。第一至十二集都係介紹煮畀自己員工食嘅食肆，第十三集係介紹一間向其他辦公室供應福食嘅公司。
「職工頭圍用膳」本嚟係舊時香港酒樓用嘅術語，指員工第一輪放飯，1990年代之前，每當酒樓職工放飯都會開咪宣佈，不過自從2000年代之後就已經絕跡。

簡介
喺香港同台灣要搵好嘢食，一啲都唔難。但係，一餐充滿趣味或帶有人情味嘅員工餐，唔單止係公司老闆專登為一班員工而設嘅佳餚，更加係其他地方搵唔到嘅味道。無論大小企業，老闆同員工嘅關係唔一定係冷冰冰嘅，亦可以好似一家人咁親近！節目透過視覺同味覺，分享生活中嘅感動。主持張寶兒、余思霆、何泳芍分別走訪香港同台灣兩地員工用膳嘅「飯堂」，了解特色員工餐背後嘅故事，細味箇中嘅溫馨。
聶氏

聶係唐人姓氏，喺《百家姓》裏頭排第372位。

名人
聶士成：大清將領
聶榮臻：中華人民共和國元帥
呢篇聶氏係同姓氏有關嘅楔位文章，重未寫完嘅。麻煩你幫手充實佢。
聶辰席

聶辰席（粵拼：nip6 san4 zik6；簡化字：聂辰席；1957年7月—）係中華人民共和國政治人物，而家係國家廣播電視總局局長、支部書記、中共宣傳部副部長，中共十九屆中央委員會委員。

生平
聶辰席嚮1957年7月喺河北靈壽縣出世。佢嚮1974年9月入職，1993年2月加入中國共產黨。複試之後，佢畀復旦大學錄取，喺復旦大學電腦科學系主修程式設計。1992年至1999年喺河北政府研究室做嘢，1997年晉升副主任。1999年，聶辰席畀校位於河北西南部嘅地級市邯鄲。佢嚮2003年做市長，然後喺2004年開始擔任中共書記，係市嘅最高政治地位。2006年晉升為河北省委常委、河北宣傳部主任。2011年做河北副省長，但喺擔任呢職務一年後，佢被任命國家廣播電視總局黨組副書記。2016年被任命中國共產黨宣傳部副部長。2015年至2018年兼任中國中央電視台（CCTV）主席。
職場欺凌

職場欺凌（workplace bullying），係指一個職場當中發生，員工之間持續噉對對方作出傷害嘅行為。
聶璧初

聶璧初（1928年1月2號—2018年4月21號）係中華人民共和國政治人物，祖籍湖南，佢係第十三屆中共中央委員、原天津市市長同原天津市人大常委會主任。佢亦擔任過第七屆全國人大代表。

經歷
小學同中學大部分喺耀華學校度過。1937年，聶璧初喺耀華學校就讀初小三年級時考取年級第二名，校方向佢頒發獎品同書籍。耀華中學1946年舊生。
佢曾經擔任北洋大學黨總支書記，天津機械廠副廠長等職位。
聶璧初於2018年4月21號零時30分，因病醫治無效而逝世，享年90歲。
聶高信山

聶高信山（Mount Nicholson），又叫聶歌信山，係香港嘅山，海拔高430米，喺灣仔區，附近範圍劃咗入香港仔郊野公園。
職場特工

《職場特工》（Professional Agent），係香港電視娛樂製作嘅資訊節目，2017年12月16號到2018年2月17號逢禮拜六19:30-20:00喺ViuTV播。節目會介紹香港公營機構，並會用「半真人騷」形式由主持去體驗佢哋嘅日常工作。

節目調動
2018年1月20號：由於直播《第十三屆KKBOX風雲榜》，所以改去1月21號禮拜日同一時段播。
英式英文

英式英文／英國英文（英文：British English，簡寫：BrE、BE、en-GB）係喺英國講嘅好多種英文方言嘅總稱。
英式鬆餅漢堡

英式鬆餅漢堡（英文：McMuffin，香港麥當勞直接叫「漢堡」），係麥當勞喺部份地方賣嘅其中一種漢堡包，用兩塊落咗英式鬆餅，夾住肉同芝士，亦可以夾埋雞蛋，唔同地方有唔同配搭，譬如香港就係用漢堡豬柳做肉餡，整成豬柳漢堡同豬柳蛋漢堡。

花名
因為「蛋」同「強」嘅速成碼一樣，有香港網民將「豬柳蛋漢堡」打錯做「豬柳強漢堡」，自此「豬柳蛋漢堡」多咗個花名叫「豬柳強」。
英文京報

英文《京報》（英文：Peking Gazette）係德裔英國籍銀行家鄂葛嶺（Alfred J. Eggeling）喺1913年喺北京創辦嘅中英雙語報紙，1917年被查封。
英德

英德喺中國廣東，家下清遠市下一個縣級市，叫英德市。佢以前係個縣，叫英德縣。

山
英德北便有英山。南便南山。再南啲有臯石山，又叫湞陽峽。

水
北江喺英德北部，由曲江入，過湞石山，屈西到縣治東南，東有翁江，右合曲潭水，左合羅紋水，西南流合埋。南去到洸口，洭水合波羅水由西北匯入來。
洭水又叫湟水、洸水，東南流入清遠。

史
大清時，英德有洸口、象岡二巡司。有英德縣驛。舊時有湞陽驛，廢咗。另有粵漢鐵路。
英必打士

英必打士（英文：Angostura bitters）係必打士（中文：苦精）一種。
線鰭擬鮟鱇

線鰭擬鮟鱇（學名：Lophiodes spilurus）係鮟鱇科擬鮟鱇屬嘅其中一個種。
緣來自咖啡

《緣來自咖啡》（英文：Coffee, You and Me）係一套由出色堂小馬工作室製作嘅清談節目，由邵氏兄弟國際影業發行，主要講到各嘉賓對咖啡廳深入嘅感受，由馬浚偉主持，喺iCafé Coffee Workshop取景。而續篇《緣來自咖啡2》亦都宣佈咗繼續。
個節目喺TVB Anywhere以及MyTV Super平台，喺2020年8月3號開始，逢星期一上架播出一集，總共16集，每集30分鐘。頭14集喺TVB Anywhere以及myTV SUPER平台上架，第15集同埋第16集就喺FM1026小馬直播電台YouTube頻道上架。
線香石南屬

線香石南屬（學名：Bryanthus）係杜鵑花目杜鵑花科嘅一個屬。
線鋒

兩隊嘅線鋒面向對方企好。
線鋒（lineman）係美式足球一個位置，負責喺進攻或者防守嗰陣企喺最前排，（進攻嘅話）幫手護住個四分衛同跑衛以及（防守嘅話）嘗試衝過對手線鋒並且擒抱（視乎邊個攞住個波）四分衛或者跑衛。
緣來有轉機

《緣來有轉機》係套法國嘅劇情片電影，片長91 分鐘。佢喺2002年上畫。
線轆

線轆係個轆形嘅裝置，主要用嚟翹線（譬如電線）。
競爭危害

競爭危害（race condition）係指一個系統嘅最終輸出會受一啲唔受控制嘅時間差影響。
競神星

競神星（Zelia），即係小行星169，係太陽系小行星帶嘅一粒小行星，喺1876年9月28號發現。
競爭事務審裁處

競爭事務審裁處 （英文：Competition Tribunal）係香港司法機構之一，根據《競爭條例》（香港法例第619章）而成立，負責聆訊同裁定香港同競爭法有關嘅案件。

組成
競爭事務審裁處係高級紀錄法院，根據2012年制定嘅《競爭條例》（第619章）成立。競爭條例有關設立競爭事務審裁處嘅條文喺2013年8月1號生效。同日，林雲浩法官獲委任為競爭事務審裁處主任法官，而歐陽桂如法官就獲委任為競爭事務審裁處副主任法官。原訟法庭嘅所有其他法官都係競爭事務審裁處嘅成員。
競爭事務審裁處可以委任一名或多於一名嘅具有特別資格嘅裁判委員協助，並可以喺呢位或嗰班裁判委員嘅協助之下，審理法律程序全部或部分，但係審裁處嘅決定只可以由審裁處成員作出。
高等法院嘅每名司法常務官、暫委司法常務官、高級副司法常務官、暫委高級副司法常務官、副司法常務官、暫委副司法常務官及其他人員（例如執達主任），憑佢嘅委任，都喺審裁處擔任相應嘅職位或職責。

司法管轄權
競爭事務審裁處具有聆訊同裁定以下事項嘅司法管轄權﹕
競爭事務委員會或通訊事務管理局根據指稱違反或指稱牽涉入違反競爭守則而提出嘅申請；
要求覆核可以覆核裁定嘅申請；
根據違反或牽涉入違反行為守則而提起嘅私人訴訟；
某方提出違反或牽涉入違反行為守則嘅指稱作為免責辯護；
要求處置財產嘅申請；
要求強制執行承諾嘅申請；
同以上各項提述嘅事項有關嘅任何事項，但只限於引致該等事項嘅事實都屬於相同或實質上相同嘅情況；
從原訟法庭移交嘅案件。
競爭事務審裁處亦聆訊針對司法常務官作出嘅任何非正審決定、裁定或命令而提出嘅上訴。
向競爭事務審裁處提出嘅申請，可以由任何以下人士所組成嘅審裁處聆訊同裁定：
主任法官；
主任法官同主任法官委任嘅一名或多於一名其他成員；
主任法官委任嘅一名或多於一名其他成員。

聆訊嘅案件
喺競爭事務審裁處進行嘅法律程序主要有四類：
要求覆核可覆核裁定嘅申請
審裁處獲得賦權覆核競爭條例第83條所指嘅、由競委會作出嘅可覆核裁定。但係，係進行覆核前，要先得到審裁處嘅批准。任何人如果唔係可以覆核裁定嘅某一方，但喺嗰啲裁定中有充分嘅利害關係，可以提出申請，要求覆核嗰啲裁定。
強制執行法律程序
競爭條例第4部同《審裁處規則》第4部所指嘅要求強制執行承諾嘅申請，屬於呢一類。
後續訴訟
呢啲法律程序由因被裁定屬違反行為守則嘅作為而蒙受損失或損害嘅人針對以下嘅人提起：(a)已經違反或正在違反嗰啲守則嘅任何人；同(b)牽涉入或曾經牽涉入嗰項違反嘅任何人。
移交嘅法律程序
呢啲喺原訟庭展開但係屬於審裁處嘅司法管轄權以內嘅案件，根據競爭條例第113(1)條或第113(3)條移交審裁處。
競輪

競輪（中國大陸跟日文音譯凱琳）係種起源自日本嘅場地單車比賽項目。參賽單車先由電單車帶著慢慢行幾個圈（約莫1300-1400米），之後電單車會離開，參賽單車要鬥快踩埋最後兩三個圈（600-700米）去終點。
競速破關

競速破關（英文：speedrun）係打機用語，指一個玩家由頭開始玩，並且嘗試有咁快得咁快打爆機，目的通常係自我挑戰。
競爭性學習

競爭性學習（competitive learning）係人工神經網絡嘅一種非監督式學習做法，指喺每一步當中，個網絡嘅細胞都會按某啲基準睇吓邊個可以對個輸入俾反應。
競爭式威權主義

普遍嘅政體分類有民主主義政體（英文：Democratic Regime），威權主義整體（英文：Authoritarian Regime），混合政體（英文：Hybrid Regime），而競爭式威權主義嘅整體係混合整體嘅其中一種。

定義同區分
民主主義政體同完全威權主義政體嘅區分通常係二元對立嘅，民主主義政體有保障到地方市民嘅公民自由（英文：Civil Liberties），包括言論自由、集會自由，同時都會保障有自由、公平、有競爭嘅選舉；而完全威權主義政體就相反，佢唔會主動保障市民自由，亦都唔會保障有公平選舉，但而家嘅呢啲政體已經好少，取而代之嘅通常係混合政體，即係有部分嘅特質滿足到，有部分特質滿足唔到。
選舉式威權主義政體通常唔會比市民有好多表達自己言論嘅自由，但會允許佢地有一定嘅選舉。
而細分落去，選舉式威權主義政體無論點選都好，反對黨同執政黨嘅資源都係相差太多，所以反對黨無法影響執政黨嘅施政方針。例如，新加坡就係一個選舉式威權主義政體嘅代表。
競速遊戲

競速遊戲（英文：racing game）係指模擬鬥快嘅電子遊戲，最常見係賽車。喺一隻典型嘅競速遊戲裏面，玩家會控制比賽嘅其中一位參加者，並且嘗試揸住自己部座駕（跑車等）喺賽道上有咁快得咁快奔馳，並且以「最先去到終點」為目的－就好似現實世界嗰啲競速活動噉。
一般競速遊戲嘅出名例子有《跑車浪漫旅系列》（Gran Turismo）、《極限競速系列》（Forza）以及係《虛擬船長 5（英文：Virtual Skipper 5: 32nd America's Cup: The Game）》（Virtual Skipper 5）等嘅作品。
Fos, Haute-Garonne

Fos, Haute-Garonne係法國嘅一個市鎮，位置喺奧斯坦尼大區嘅上加龍。
Fos, Hérault

Fos, Hérault係法國嘅一個市鎮，位置喺奧斯坦尼大區嘅埃羅。
Fortran

Fortran係隻程式語言，1957年由IBM發明，係現存歷史最悠久嘅高階程式語言，主要用喺數值分析方面。
Forvo

Forvo（讀音：forvo）係一個畀用戶搜尋、收聽以學習唔同字詞喺唔同地區、唔同語言中嘅讀音嘅網上發音辭書。網站目前已收錄逾三百種語言、上百萬個詞彙同發音。所有聲音資料都由用戶錄製、註冊用戶可以對啲發音進行投票，獲勝票最多嘅發音會被優先排列到版面嘅頭位，以令用戶更容易聽到優質嘅發音。

發展
Forvo.com 係喺2008年1月正式上線。總部設喺西班牙嘅San Sebastián市。網站表示，佢哋嘅目標係「To have all the words that exist in the world pronounced and recorded, including names.」（記錄晒全世界所有字詞嘅讀音，包括名稱。）Forvo.com 經已排喺2013年50個最佳網站排名之內。
Fossemagne

Fossemagne係法國嘅一個市鎮，位置喺多多涅。
Fossoy

Fossoy係法國嘅一個市鎮，位置喺埃納。
Fort-Moville

Fort-Moville係法國嘅一個市鎮，位置喺厄爾。
Fos-sur-Mer

Fos-sur-Mer係法國嘅一個市鎮，位置喺隆河河口。
臺東機場

臺東機場（粵拼：toi4 dung1 gei1 coeng4）係喺臺灣臺東市嘅一個機場，喺1981年10月1號嗰陣起好。
臺灣二葉松

臺灣二葉松（Pinus taiwanensis），又叫臺灣赤松，係松科松屬下嘅植物，係臺灣獨有嘅品種。
臺東市

臺東市係中華民國臺灣臺東縣嘅一個縣轄市，亦係臺東縣縣治，面積109.77平方公里，人口11萬。
臺東線

臺東線，又叫花東線，係臺灣鐵路管理局嘅鐵路線，屬東部幹線一部份，1926年3月25號通車。鐵路由花蓮去到臺東，長150.9公里，設27個站。
花園

花園（粵拼：faa1 jyun4*2）係一塊種植物嘅地。顧名思義，主要係種花嘅地方。亦都有種草，果，菜，甚至係種樹。花園同田係唔同，花園通常整到靚一靚，整來畀人睇，着重觀賞價值。而田就多數係想種多啲去買，着重經濟價值。
花園通常都係響間屋側邊圍一塊地做，多數係私人嘅。不過政府都會響一啲公眾地方，留一啲地方做花園，等公眾可以大家一齊用。呢類花園亦都係公園一種。
花園夜市

花園夜市（官方英文名：Tainan Flowers Night Market），係臺灣臺南市北區嘅流動型夜市，每週四、六、日營業。
花園夜市歷史雖然冇其它臺灣夜市嘅歷史咁悠久，但喺幾年之內就發展成現今近400個攤位嘅巨大規模夜市，成為台南同台灣知名夜市之一，並曾經喺2013年榮登Facebook全球熱門打卡地點第12名，台南夜市口訣大大武花大武花中嘅花就係指花園夜市。
花圃街

花圃街（英文：Fa Po Street），係香港九龍又一村嘅一條馬路，頭尾兩邊都連住達之路。
花圍裙

花圍裙，西洋裙一款，畀四五歲細蚊女着，保護衣物，方便清洗。裙無袖，着似圍裙，同圍裙唔同，會圍肩。
花圍裙，英文叫pinafore，分pin同afore。pin即鍼，afore即前。花圍裙本身無鈕，最初針扣住裙前面。舊時洗衣鹹會洗壞鈕。英文又俗叫pinny。
花咲蟹

花咲蟹（咲字讀笑，粵拼：faa1 siu3 haai5；學名：Paralithodes brevipes），又寫做花笑蟹，係種食得嘅蟹，出產自日本北海道一帶嘅西北太平洋，生物學分類係屬十足目石蟹科擬石蟹屬。佢特徵係蟹殼有好多又尖又硬嘅刺。至於個名點嚟有兩種講法，一種話煮熟嘅蟹身個樣似盛放嘅花，另一種就話出產地根室市一帶古時又叫「花咲」。
花圈

花圈係用鮮花整成一個圈，通常都配埋文字布條，無論係紅事或者白事都用得到。
花園城市學院體育會籃球隊

花園城市學院體育會籃球隊（英文：Bahçeşehir Koleji S.K.）係土耳其伊斯坦堡嘅職業籃球球會，依家打緊土耳其超級籃球聯賽。
花園天皇

花園天皇（日文：花園天皇／はなぞのてんのう Hanazono Tennō；1297年8月14號—1348年12月2號）係日本第九十五位天皇，原名富仁（日文：富仁／とみひと Tomihito），響1308年12月28號至到1318年3月29號在位。
佢係伏見天皇第四個仔。

經歷
因為後二條天皇死咗，所以富仁響十二歲就做天皇，老豆伏見天皇就做上皇，改叫上皇熙仁，實施院政。後嚟上皇熙仁病死，改由契爺後伏見天皇實施院政，改叫上皇胤仁。響1318年，花園天皇讓位畀後醍醐天皇。
讓位之後，佢努力培養阿仔直仁同埋契仔量仁。佢響1335年出家，1348年死咗，終年五十一歲。
簡妤芯

簡妤芯（英文：Chien Yu-Hsin ，1987年6月4號—），藝名東東，係臺灣女藝人同舞蹈員，亦係啦啦隊組合Fubon Angels成員。
簡尼沙里斯

簡尼沙里斯（西班牙文：José Santiago Cañizares Ruiz，1969年12月18號—）係西班牙足球員，踢守門員個位。
簡尼沙里斯1988年開始踢西班牙甲組足球聯賽嘅皇家馬德里足球會（皇馬），初時只係踢皇馬B隊。到1992年畀人借咗去切爾達足球會，到1994年畀皇馬收返。1998年轉投華倫西亞足球會，一路踢到2008年退役。
簡基富

簡基富（Keith Graham KERR），SBS，香港親中陣營政治人，前太古集團大班、香港地產建設商會會長。

選舉經歷
喺2021年9月，佢當選成為香港特别行政區選舉委員會地產及建造界委員。之後佢喺李家超無提政綱嘅情況下，有份提名李家超參與2022年香港行政長官選舉。
簡幗儀

簡幗儀（粵拼：gaan2 gwok3 ji4，英文：Lilian Kan，1988年7月8號—）係香港模特兒兼時裝設計師，主要做婚紗設計，喺觀塘有自己嘅工作室。
簡幗儀自2015年開始，每年7月都會出「散文寫真集」，2018年推出第四本。

學業
簡幗儀中學讀沙田聖母無玷聖心書院，大學讀香港理工大學時裝及紡織系碩士。
簡度珍娜

簡度珍娜（Kendall Jenner，1995年11月3號—）係美國女演員同模特兒，2007年出道。佢細妹佳莉珍娜亦係位藝人。
簡奴

簡奴（Nwankwo Christian Kanu，1976年8月1號—）係尼日利亞足球員，司職前鋒，2016年掛靴。佢係尼日利亞足球代表隊喺1996年夏季奧林匹克運動會攞金牌嘅功臣。
簡尼夫班納

簡尼夫班納（粵拼：gaan2 nei4 fu1 baan1 naap6，英文：Kenneth Branagh，1960年12月10號—）係個英國男演員、導演、監製同編劇。佢喺1981年出道，出名嘅作品有《東方快車謀殺案》、《抱得有情郎》同《雷神奇俠》。
簡培如

簡培如（1999年1月6號—）係中華台北女子網球手。

球員生涯
簡培如細細個開始同黃恩沛拍檔打雙打，被譽為係台灣黃金女雙詹詠然、莊佳容之後嘅「新黃金女雙」。
簡尼

簡尼（又繙卡恩，德文：Oliver Rolf Kahn，1969年6月15號—）係德國一前足球員，司職守門員。
聖猶利一世

聖猶利一世（St. Julius I，又譯聖儒略一世，—352年4月12號）係羅馬天主教第35任教宗，337年到352年在位。
聖父

聖父（粵拼：sing3 fu6，英文：God the Father）喺很多一神論宗教之中，主神嘅性別係男性，尤其係以老竇呢個角色出現。
聖特雷登

聖特雷登（荷蘭文：Sint-Truiden）係比利時林堡省一座城，人口約莫4萬。
聖熱姆拉普萊訥

聖熱姆拉普萊訥（法文：Sainte-Gemme-la-Plaine）係法國盧華爾河區大區旺代嘅一個市鎮，係喺呢個省南部偏東，屬於豐特奈勒孔特區同呂松區（Luçon）。呢個市鎮2009年嗰陣有1921人。
聖燭節

聖燭節，又叫聖母行潔淨禮日、獻主節，係基督教節日，響每年2月2號，源自聖母瑪利亞響耶穌出世後40日到耶路撒冷點蠟燭祈禱。
聖灰禮儀日

聖灰禮儀日，又叫蒙灰日、聖灰星期三，係基督教節日，喺四旬期頭一日，即係復活節前46日，主要儀式係用聖灰喺額頭劃十字。
聖猶士坦島

聖猶士坦島（荷蘭文：Sint Eustatius）係荷蘭加勒比尼德蘭嘅其中一個政區，首府奧倫葉城。
維基同享有多媒體嘅嘢：Sint Eustatius
荷路威

荷路威（粵拼：ho4 lou6 wai1，英文：Ian Holloway，1963年3月12號—）係英倫足球領隊、前足球員。球員時期踢中場，效力過布里斯托流浪、温布頓、賓福特足球會同埋昆士柏流浪足球會。
荷邦

荷邦（Holborn）係英國倫敦劍頓區一笪地方，人口萬三。
荷里活環球影城

荷里活環球影城（粵拼：ho4 lei5 wut6 waan4 kau4 jing2 sing4）係喺美國荷里活嘅環球影城主題樂園。
荷頓

荷頓（Holden）係澳洲汽車公司，而家係美國通用汽車嘅附屬公司。
荷里活大酒店

《荷里活大酒店》，又叫《荷里活有間大酒店》，原名《荷里活》，係一首廣東歌，作詞、作曲人同主唱都係尹光。原版歌詞係鹹濕歌，由尹光改編做通俗版嘅歌詞。

改編作品
2019年無綫電視劇集《荷里活有個大老千》，搵咗尹光改編呢隻歌嘅歌詞做主題曲。
荷里活廣場

荷里活廣場（Plaza Hollywood），係香港九龍黃大仙區一座商場，喺大磡龍蟠街1-3號，近住鑽石山港鐵站，樓高4層，1997年起好。上蓋係住宅星河明居。
荷里活爛片王

《荷里活爛片王》（The Disaster Artist）係一部2017年嘅美國傳記喜劇電影，由占士法蘭高執導，改編Greg Sestero（英文：Greg Sestero）同埋Tom Bissell（英文：Tom Bissell）嘅非虛構同名著作《The Disaster Artist》，講述史上其中一部爛片《瘟室》嘅製作經過。主演係占士法蘭高。
米高拉伊夫州

米高拉伊夫州（烏克蘭文：Миколаївська область），國語跟俄文譯尼古拉耶夫州，係烏克蘭南部嘅一個州，面臨黑海。面積24,598平方公里，人口1,108,394（2021年）。首府係米高拉伊夫。
米高捷特

米高捷特（英文：Michael Jeter，1952年8月26號—2003年3月30號）係美國演員，出名演出包括電影《侏羅紀公園3》、《綠里奇蹟》、《修女也瘋狂2》。
米高安特

米高安特（Michael Arndt，1970年11月22號—）係美國電影編劇。喺紐約大學度畢業，出名嘅編劇作品有《陽光小小姐》，呢套戲重攞埋奧斯卡最佳原創劇本獎。
米高布朗槍殺案

米高布朗槍殺案，喺2014年8月9號美國密蘇里州聖路易斯費格遜發生。事發時，18歲黑人美國大學生米高布朗（Michael Brown）冇帶武器，俾28歲嘅白人警員達倫威爾遜（Darren Wilson）射死。布朗冇帶武器，亦冇犯罪記錄，射殺之前同警員接觸唔到三分鐘。
大陪審團喺11月25號決定唔起訴射死黑人少年米高布朗嘅費格遜市警察達倫威爾遜，引起全美各地示威。
米高德格拉斯

米高德格拉斯（英文：Michael Kirk Douglas，1944年9月25號—）係美國電影演員，奧斯卡金像獎最佳男主角獎得主。
花艇

花艇係指廣州珠江荔枝灣（荔灣）既水上妓寨，通常由艇嫂（花艇鴇母）經營，係商人、文人、士大夫、官員既享樂既船艇。一般花艇既船艙都比較寬敞，有舞台，係清朝到民初珠江荔灣既特色。
花艇亦衍生咗唔少飲食、娛樂行業，例如荔灣艇仔粥同埋地水南音。
其實花艇唔係珠江荔灣獨有，秦淮花舫、韓江六蓬船、濠江花艇等都係類似既水上妓寨。
花美男蔬菜店

《花美男蔬菜店》（韓文：총각네 야채가게），係韓國Channel A嘅連續劇，池昌旭、王智慧做主角。
花腔女高音

花腔女高音（英文：Coloratura soprano）係喺西洋古典音樂之中，有花腔技巧嘅女高音，即係主要喺高音域嘅炫技演唱。花腔女高音要求同戲劇女高音相同，要有優秀嘅高音區演唱技巧，換氣技巧，氣量同耐力。
花色素苷

花色素苷（英文：anthocyanin）係一類有色嘅化合物，視乎 pH 值可以有紅、藍、紫、同黑等嘅色，喺藍莓、布冧、金啤梨、黑糯米、士多啤梨等嘅植物當中可以搵到。
花色素苷可以以多種機制產生，其中一種係源於葉入面嘅磷酸鹽（phosphate）水平變化：喺夏天生長季節，葉入面有高濃度嘅磷酸鹽；磷酸鹽會幫手分解由葉綠素所生產嘅糖份，但當秋天一到，植物興將磷酸鹽搬去莖嗰度；當呢樣嘢發生嗰陣，糖份分解過程會起變化，引致花色素苷嘅產生。喺呢個時期植物受到愈強嘅光，花色素苷嘅產生就會愈勁，而花色素苷產生嘅強勁程度會影響樖植物跟住會變乜嘢色，陽光強而涼爽嘅秋天日頭以及有少少凍嘅秋天夜晚會產生最鮮艷嘅顏色。
花花公子

花花公子 (電影)：1964年港產片，由秦劍執導，嘉玲、謝賢主演。
花花公子 (電視劇)：2021年星加坡電視劇，由黃俊雄同瑞恩主演。
Playboy雜誌
結構工程

結構工程係工程學嘅分支，主要研究建築結構，確保建築物起得夠穩陣，亦可以引申到其他工程範疇，譬如機械同交通工具嘅結構。
結構元素

結構元素（structural elements）係結構工程學上嘅一個概念，指一個結構系統當中一啲冇得再揼散嘅組成部份，包括咗牆、柱、同埋橫樑呀噉。
結構型模式

結構型模式（英文：structural pattern）係軟件設計模式嘅一類，專門透過「搵出簡單方法嚟實現想要嘅物體間關係」嚟達致有效嘅軟件設計。
結構化程式定理

結構化程式定理（structured program theorem）係喺 1966 年出嘅一條定理，革新咗程式編寫呢個領域。根據呢條定理，是但搵個用咗 goto 嘅程式，呢個程式都可以轉化做一個冇任何 goto 喺入面、而且功能上完全一樣嘅程式，後者當中衹係需要有條件運算式同迴圈。打後仲有學者指出，查實就連條件運算式都唔係必要嘅。呢條定理表示咗，任何一個（當時相對普遍嘅）有 goto 嘅程式都可以變做冇 goto 而唔喪失功能－為結構化編程奠咗基。
結構化程式定理一個簡化版嘅證明如下：想像有一段用咗若干個 goto 嘅碼，而佢啲 goto 冚唪唥都指咗向正確位置。當  做第  句陳述式，整一個變數  代表現時位置，將成段碼搵個 while 迴圈包住：
while l <= M // 當中 M 係段碼裏面嘅陳述式數量
    do 個程式
然後再跟以下規則改寫段碼：
將所有「 goto 」改做「if (l = i) then l ← j」（「a ← b」喺編程上係指「將 a 嘅數值設成 b」）；
將所有「if (cond) then goto 」改做「if ((l == i) AND (cond == true)) then l ← j else l ← l + 1」；
將所有「」改做「if (l == i) then do , l ← l + 1」；
做咗呢三個步驟之後，得出嗰段碼喺功能上會同原本嗰段一樣，但冇嗮啲 goto －變咗一段更加易用又不失原有功能嘅源碼。